b'\n_START_ARTICLE_\nTinet Elmgren\n_START_PARAGRAPH_\nTinet Elmgren (s. 19. huhtikuuta 1981, Gislaved) on suomalaistaustainen ruotsalainen sarjakuvataiteilija, joka on vuodesta 2007 l\xc3\xa4htien asunut ja ty\xc3\xb6skennellyt Berliiniss\xc3\xa4._NEWLINE_Vuosina 2000\xe2\x80\x932012 h\xc3\xa4n julkaisi omakustanteena 10-osaista Tunguska-sarjakuvalehte\xc3\xa4. Niiden materiaalista on toimitettu kaksi albumia, jotka ruotsalainen Epix-kustantamo julkaisi vuosina 2009 ja 2012. Lis\xc3\xa4ksi Elmgrenin tuotantoa on ollut mukana useissa sarjakuvakokoelmissa._NEWLINE_Tinet Elmgren on syntynyt Ruotsissa, mutta h\xc3\xa4n vietti osan lapsuudestaan my\xc3\xb6s Suomessa sek\xc3\xa4 Saksassa. Elmgrenin is\xc3\xa4 on entinen j\xc3\xa4\xc3\xa4kiekkoilija Deniz Bavautdin. H\xc3\xa4nen kaksi vuotta vanhempi sisarensa Ainur Elmgren on Suomessa vaikuttava historioitsija, joka on my\xc3\xb6s julkaissut omia sarjakuvia.'